《岁朝》
宋代·真山民

画角声中旧岁除，新年喜气满屠苏。
阳和忽转冰霜后，元气更如天地初。
晚色催诗归草梦，春光随笔上桃符。
闭门贺客相过少，静对梅花自看书。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。